laion/Wikipedia-Exotic huggingface dataset:
Nurmsi lennuväli

Nurmsi lennuväli ehk Koigi lennuväli (ICAO: EEKL, alguses EENI) on Nõukogude Liidu endine sõjaväe lennuväli Järva maakonnas Nurmsi küla lähedal. Koigi mõisa läheduse tõttu tuntud ka Koigi lennuväljana. Lennuväli paikneb 10 km Paide linnast idas. 1998. aastani tegutses lennuväljal Nurmsi Lennuklubi. Praegu on lennuväli, kus endiselt tegutses sõjave langevarju klubi (slk) riigikaitse maa-alana Kaitseliidu Järva Maleva hallata. Kesk-Eesti asukoha ja vaikse hüljatud olustiku tõttu on Nurmsi murulennuväli praegu langevarjurite meelispaik. Maandumisruumi ja varumaandumisplatse on seal palju. Ühte välja äärde jääb mets, kus on veel säilinud vanade Nurmsi lennuväljarajatiste varemed. Nurmsi lennuväli oli Nõukogude Liidu sõjaväe lennuväebaas, kus hakati toimetama Teise maailmasõja lõpuaastal. Sõdurid alustasid lennuvälja rajamist riigile kuulunud Huuksi metskonna metsas. 1945. aastal maandus lennuväljale ja tõusis sealt õhku raskes lastis lennukeid. Aastaid hiljem muutus sõjaväelaste tegevus vaiksemaks. Lennuväli oli Ameerika Ühendriikide Kaitseministeeriumi 1974. aastast pärineval globaalsel navigatsioonikaardil nr 3 (Global Navigation Chart No. 3) märgitud kui lennuväli, millel olid reaktiivlennukite jaoks vajalikud rajatised. Nurmsi varulennuvälja komandantuur kuulus Läti NSV-s Riia külje all Skulte lennuväljal paiknenud 3064. lennuväetehnilisele baasile. Külma sõja järel, pärast Eesti taasiseseisvumist, tagastati omanikele osa lennuväljaalust põllumaad. Lennuvälja rajatistest ja sealsetest sõduribarakkidest on tänapäeval vähe järele jäänud. Eesti lennujaamade ja lennuväljade loend "LENNUVÄLJADE JA KOPTERIVÄLJAKUTE REGISTER". eaip.eans.ee. 1. juuni 2023. Originaali arhiivikoopia seisuga 5. august 2023. Vaadatud 5. augustil 2023. "Baaside loetelu Eesti NSV-s" (PDF). Originaali (PDF) arhiivikoopia seisuga 7. aprill 2014. Vaadatud 1. aprillil 2014. "Eesti Langevarjukeskus – Langevarjuhüpped – Tandemhüpped – Langevarjukoolitus" (Ameerika inglise). Originaali arhiivikoopia seisuga 5. august 2023. Vaadatud 5. augustil 2023. "Nurmsi lennuväli, Järva maakond". Originaali arhiivikoopia seisuga 24.09.2015. Vaadatud 14.02.2014. "Nurmsi lennuvälja töökad päevad kestavad edasi". Järva Teataja. 14.07.2007. Vaadatud 14.02.2014.
Noor-Isamaa

Noor-Isamaa oli erakonna Isamaaliit ja erakonna Isamaa ja Res Publica Liit noorteorganisatsioon. Noor-Isamaa loodi 5. augustil 1995 Tartus. Alates 2006. aastast oli esimees Hannes Klaas. Noored Konservatiivid Noor-Isamaa koduleht (endine)
Ralph Waite

Ralph Waite (22. juuni 1928 White Plains, New York – 13. veebruar 2014 Palm Desert, California) oli Ameerika Ühendriikide näitleja. Eesti televaataja teab teda peamiselt seriaalist "NCIS: Kriminalistid", kus ta mängis Leroy Jethro Gibbsi isa Jackson Gibbsi, kuid ta mängis ka episoodilisi osi seriaalides "Grey anatoomia", "Jahtunud jälg", "Mõrv sai teoks", "CSI kriminalistid" ja "Kondid".
Teet Malsroos

Teet Malsroos (sündinud 16. aprillil 1951) on eesti fotograaf. Ta on fotograafina töötanud Õhtulehes. 2014. aasta seisuga töötab ta fotograafina Eesti Rahvusraamatukogus. Ta on kujundanud raamatuid.
Saksamaa 2014. aasta taliolümpiamängudel

GER Saksamaa osales 2014. aasta taliolümpiamängudel Sotšis 153 sportlasega (76 meest ja 77 naist), kes võistlesid kõigil 15 spordialal. Olümpiamängude avatseremoonial kandis Saksamaa lippu mäesuusataja Maria Höfl-Riesch. Olümpiavõitjaks tulid Felix Loch ja Natalie Geisenberger ühekelgul, Tobias Wendl ja Tobias Arlt kahekelgul, Saksamaa kelgutamiskoondis (Natalie Geisenberger, Felix Loch, Tobias Wendl/Tobias Arlt), Carina Vogt suusahüpetes, Saksamaa suusahüppemeeskond, Eric Frenzel kahevõistluses ja Maria Höfl-Riesch mäesuusatamises.
Alice Babs

Alice Babs (sünninimi Hildur Alice Nilson; 26. jaanuar 1924 Västervik – 11. veebruar 2014 Stockholm) oli rootsi laulja ja näitleja. Ta laulis nii rootsi rahvamuusikat kui ka ooperilaule, tuntust kogus aga eeskätt džässilauljana. 1958. aastal esindas ta Rootsit selle riigi esmakordsel Eurovisioonil osalemisel, esitades laulu "Lilla stjärna" ("Väike täht"), millega saavutas 4. koha. Ta suri 90-aastaselt Alzheimeri tõve tüsistuste tõttu.
Belluno lennujaam

Belluno lennujaam on lennujaam Itaalias Veneto maakonnas Belluno provintsis, mõne kilomeetri kaugusel Belluno keskusest kirdes. Lennujaamale on antud Belluno taevas hukkunud I maailmasõja kangelase Arturo Dell'Oro nimi. Great Circle Mapper
Daugmale muinaslinnus

Daugmale muinaslinnus oli kuni 12. sajandi II pooleni Daugava vasakul kaldal tänapäeva Lätis Ķekava piirkonnas asunud linnus. Linnus oli ehitatud Daugava suudmest 30 km ja hilisema Riia linna asukohast 22 km ülesvoolu jõe kõrgele (kuni 25 m) vasakule kaldale Daugava lisajõe Varžupīte suudme juurde. 3800 m² suurune linnuseõu oli põhja poolt kaitstud järsu jõekalda ja lõuna poolt 80 m pikkuse ning kuni 7 m kõrguse muldvalliga, mille harjale olid püstitatud puust kaitseehitised. Linnuses on asunud nii elumaju kui kõrvalhooneid, veski, ehete valmistamise töökojad, keraamikapõletusahjud, rauasulatusahi ja kaev. Esimesed märgid linnamäel olnud asustusest pärinevad II aastatuhande lõpust e.m.a. I aastatuhandel m.a.j elasid seal semgalid ja alates 11. sajandist liivlased, kuid seal on jälgi ka vene, latgali ja skandinaavia päritolu elanikest. Daugmale kõrgajaks oli 10.–12. sajand, mil linnusest koos selle kõrval asunud küla, Varžupīte suudmes olnud sadama ja Daugava vastaskaldal olnud kahe suure külaga kujunes Baltikumi üks arenenumaid varalinnalisi keskusi. Erakondselt rikkalik arheoloogiline leiuaines (kokku u 16 000 eset), mille hulgas on palju unikaalseid leide, nt tõendeid Lääne-Euroopa müntide koopiate vermimisest ja Läti ala ainuke ruunikirjaga ese, annab tunnistust selle kaubandusele ja käsitööle keskendunud asunduse paiknemisest mööda Daugavat kulgenud olulise veetee ääres, mis vahendas kontakte ja kaupu Idamaade ja Skandinaavia ning Lääne-Euroopa vahel. Ilmselt polnud Daugmale mitte ainult tähelepanuväärne majanduslik, vaid ka poliitiline keskus. Oletatakse, et Daugmale oli ka Saxo Grammaticuse teoses "Gesta danorum" mainitud Daugava linn. Arheoloogid on kindlaks teinud, et linnuse kaitseehitised on 14 korral hävinenud ja taas üles ehitatud. Linnus purustati lõplikult ja jäeti maha 12. sajandi keskpaigas või teises pooles, tõenäoliselt kas kohalike ülikute rivaalitsemise tagajärjel või sõdades semgalitega. Väina liivlased Daugmales pilskalns, Latvijas vēstures enciklopēdija Daugmales pilskalns, Latvijas Nacionālā bibliotēka Lang, Valter. Baltimaade pronksi- ja rauaaeg. Tartu Ülikooli Kirjastus, 2007, lk 230 "Daugmales pilskalns, Latvijas Piļu un muižu asociācija". Originaali arhiivikoopia seisuga 21. veebruar 2014. Vaadatud 14. veebruaril 2014. Linnamägi Läti linnamäeportaalis
Asfaldi tänav

Asfaldi tänav on tänav Tallinnas Lasnamäe linnaosas Sõjamäe asumis. Asfaldi tänav algab Peterburi tee äärest ning lõpeb umbtänavana. Asfaldi tänav on lõunakagu–põhjaloode suunaline ja ligikaudu 205 meetri pikkune. Asfaldi tänav sai nime 14. veebruaril 1958 lähedal asunud asfaltbetoonitehase järgi. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 265
Teisepere tänav

‹ Kaart ajutiselt peidetud (?) › Teisepere tänav on tänav Tallinnas Haabersti linnaosas Tiskre asumis. Teisepere tänav algab Tiskrevälja tänavalt, ristub Kaisla ja Vaagi tänavaga ning lõpeb Taludevahe tänaval. Teisepere tänav on põhjaloode–lõunakagusuunaline ja ligikaudu 320 meetri pikkune. Teisepere tänav sai nime 23. veebruaril 2000 Teisepere talu järgi. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 297
Vahepere tänav

Vahepere tänav on tänav Tallinnas Haabersti linnaosas Tiskre asumis. Vahepere tänav algab Rannamõisa teelt, ristub Taludevahe ja Tiskrevälja tänavaga ning lõpeb Roostiku tänaval. Vahepere tänav on lõunakagu–põhjaloodesuunaline ja ligikaudu 465 meetri pikkune. Vahepere tänav sai nime 8. detsembril 1995 Vahepere talu järgi. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 300
Puuvilla tänav

Puuvilla tänav on tänav Tallinnas Põhja-Tallinna linnaosas Sitsi asumis. Puuvilla tänav algab Sitsi tänavalt, ristub Lina ja Niidi tänavaga ning lõpeb Lõime tänaval. Puuvilla tänav on idakagu–lääneloodesuunaline ja ligikaudu 500 meetri pikkune. Puuvilla tänav sai nime 4. veebruaril 1925. Puuvilla tänav on saanud nime lähedal asunud Balti Puuvilla Ketramise ja Kudumise Vabriku järgi. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 288
Island 2014. aasta taliolümpiamängudel

ISL Island osales 2014. aasta taliolümpiamängudel viie sportlasega, kellest neli võistlesid mäesuusatamises ja üks murdmaasuusatamises. Islandit esindasid meestest Einar Kristinn Kristgeirsson, Brynjar Jökull Guðmundsson ja Sævar Birgisson ning naistest Helga María Vilhjálmsdóttir ja Erla Ásgeirsdóttir. Olümpiamängude avatseremoonial kandis Islandi lippu murdmaasuusataja Sævar Birgisson. Islandi koondis tuli avatseremoonial staadionile 30. riigina Iirimaa järel ja Hispaania ees. Islandi sportlaste parimaks tulemuseks jäi Helga María Vilhjálmsdóttiri 29. koht naiste ülisuurslaalomis.  Pikemalt artiklis Mäesuusatamine 2014. aasta taliolümpiamängudel  Pikemalt artiklis Murdmaasuusatamine 2014. aasta taliolümpiamängudel "Einar Kristinn KRISTGEIRSSON" (inglise). Originaali arhiivikoopia seisuga 21.02.2014. Vaadatud 21.02.2014. "Brynjar Jokull GUDMUNDSSON" (inglise). Originaali arhiivikoopia seisuga 21.02.2014. Vaadatud 21.02.2014. "Erla ASGEIRSDOTTIR" (inglise). Originaali arhiivikoopia seisuga 20.02.2014. Vaadatud 21.02.2014. "Helga Maria VILHJALMSDOTTIR" (inglise). Originaali arhiivikoopia seisuga 20.02.2014. Vaadatud 21.02.2014. "Saevar BIRGISSON" (inglise). Originaali arhiivikoopia seisuga 21.02.2014. Vaadatud 21.02.2014.
Katja Kettu

Katja Kettu (endine nimi Katja Heikkinen; sündinud 10. aprillil 1978 Rovaniemis) on soome kirjanik. Ta lõpetas 2001. aastal Turu Kunstiakadeemia (kutsekõrgkooli) animatsiooni erialal. Ta on õppinud Tampere ülikoolis soome kirjandust ja meediat. Tema teostest on eesti keeles ilmunud aastal 2011 "Keevitaja" (originaalpealkirjaga "Hitsaaja", tõlkija Kadri Jaanits), aastal 2012 "Ämmaemand" (originaalpealkirjaga "Kätilö", tõlkija Kadri Jaanits) ja aastal 2016 "Ööliblikas" (originaalpealkirjaga "Yöperhonen", tõlkija Kadri Jaanits). 2011 Kalevi Jäntti auhind – teose "Kätilö" (e.k "Ämmaemand") eest 2012 Runebergi auhind – teose "Kätilö" (e.k "Ämmaemand") eest "Surujenkerääjä" (2005) "Hitsaaja" (2008) "Kätilö" (2011) "Piippuhylly" (2013) "Yöperhonen" (2015) http://www.elonet.fi/fi/henkilo/1262969
Uttarakhand

Uttarakhand on India osariik. See piirneb põhjas Tiibetiga ja idas Nepaliga. Osariik rajati 9. novembril 2000 India 27. osariigina Uttar Pradeshi osariigi põhjapoolsest osast. 31. detsembrini 2006 kandis ta nime Uttaranchal (hindi उत्तरांचल Uttarāńchal). Uttarakhandis asuv 7816 m kõrgune Nanda Devi on India kõrgeim täielikult Indias asuv mägi ja kõrguselt teine tipp Indias. Mäe ümber asuv Nanda Devi rahvuspark kuulub koos Valley of Flowersi rahvuspargiga UNESCO maailmapärandi nimistusse. Osariigis asub ka India vanim rahvuspark, Jim Corbetti rahvuspark, kus leidub haruldasi bengali tiigreid. Osariigi suuremad linnad on Dehra Dūn, Haridwar ja Haldwani. 2011 census of India  Uttarakhand – pildid, videod ja helifailid Wikimedia Commonsis http://gov.ua.nic.in/ Uttarakhandi koduleht] 07.02.2021 11:59, Indias võis murdunud liustiku tekitatud tulvas hukkuda 150 inimest, err.ee
Mängu tänav

Mängu tänav on tänav Tallinnas Nõmme linnaosas Rahumäe asumis. Mängu tänav algab Kirde tänavalt, ristub Näituse tänavaga ja lõpeb Palli tänaval. Mängu tänav on enam-vähem kirde-edelasuunaline ning ligikaudu 410 meetri pikkune. Mängu tänav sai nime 8. novembril 1927. Tänav on nime saanud lähedal asunud näituseväljakul toimunud pidude ja mängude järgi. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 283
Nafta tänav

Nafta tänav on tänav Tallinnas Kesklinna linnaosas Sadama ja Kadrioru asumis. Nafta tänav algab Tuukri tänavalt ja lõpeb Filmi tänaval. Nafta tänav on enam-vähem lääneloode-idakagusuunaline ja ligikaudu 225 meetri pikkune. Nafta tänav sai nime 15. veebruaril 1933 lähedal asunud petrooleumi- ja naftaladude järgi. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 284
Lea Nurkse

Lea Nurkse (aastani 1925 Leonida Jürisson, aastani 1940 Lea Raud; 21. juuni 1904 Sindi – 6. märts 1960 Tallinn) oli eesti eelkooliõpetaja-kasvataja, logopeed ja tõlkija. Ta õppis Sindi ministeeriumikoolis ja lõpetas aastal 1923 Pärnu Tütarlaste Gümnaasiumi. Aastatel 1924–1926 õppis ta Tartu Ülikooli filosoofiateaduskonnas, ta käis ka kunstikooli Pallas õhtukursustel, hiljem õppis ta Tallinnas Draamastuudio teatrikoolis (ei lõpetanud). Aastal 1954 sai ta Leningradi Herzeni nimelise Pedagoogilise Instituudi juures kvalifikatsiooni tõstmise kursustel logopeedi kutse. Ta töötas aastatel 1931–1943 Tallinna lasteaedades kasvatajana ja aastal 1941 Tartu Lasteaednikkude Seminaris õpetajana. Aastatel 1943–1951 töötas ta Tallinna Eelkoolikasvatuse Seminaris lastekirjanduse, ilmeka lugemise ja jutustusoskuse õpetajana. Aastatel 1951–1953 töötas ta Tallinna 6. lasteaias kasvatajana, aastatel 1953–1960 Tallinna Lastehaiglas pedagoogina, hiljem logopeedina. Ta on avaldanud ajalehtedes ja ajakirjades artikleid lastekasvatuse ja lastekirjanduse kohta. Ta on kirjutanud värssraamatu "Kubujuss" (Tallinn, 1958) ja koostanud kogumiku "Laste sõna" (Tallinn, 1958). Ta on tõlkinud rohkesti lastekirjandust ja pedagoogikateoseid, sealhulgas "Eelkoolipedagoogika" (1949) ja "Juhend lasteaia kasvatajatele" (1950). Ta on kujundanud koolieelse pedagoogika eestikeelset terminoloogiat. Ta oli kaks korda abielus. Tema esimene abikaasa oli kirjanik Mart Raud, nende poeg oli kirjanik Eno Raud. Tema teine abikaasa oli keele- ja kirjamees Rein Nurkse.
Macropisthodon

Macropisthodon on maoperekond. Perekonda Macropisthodon klassifitseeritakse roomajate andmebaasis järgmised maoliigid: Macropisthodon flaviceps (Duméril, Bibron & Duméril, 1854) Macropisthodon plumbicolor (Cantor, 1839) Macropisthodon rhodomelas (Boie, 1827) Macropisthodon rudis Boulenger, 1906. Neid võib kohata Kagu-Aasias. Peter Uetz & Jakob Hallermann,Macropisthodon Roomajate andmebaas veebiversioon (vaadatud 08.02.2014) (inglise keeles) Sissekanne ADW-s Sissekanne Catalogue of Life'is Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Macropisthodon seisuga 15.02.2014.
Lycognathophis

Lycognathophis on maoperekond. Perekonda Lycognathophis klassifitseeritakse roomajate andmebaasis üksainus maoliik: Lycognathophis seychellensis (Schlegel, 1837). Neid võib kohata Seišellidel. Peter Uetz & Jakob Hallermann,Lycognathophis Roomajate andmebaas veebiversioon (vaadatud 15.02.2014) (inglise keeles) Sissekanne ADW-s Sissekanne Catalogue of Life-s Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Lycognathophis seychellensis seisuga 15.02.2014.
Richard Joonas

Richard Joonas (15. november 1927 Narva – 11. aprill 2002 Kohtla-Järve) oli eesti põlevkivikeemik. Ta lõpetas Tallinna Polütehnilise Instituudi. Aastast 1948 töötas ta Kohtla-Järve Põlevkivitöötlemise Kombinaadis laborandina ning seejärel keemiainsenerina. Aastatel 1959–1967 oli ta Kohtla-Järve Põlevkivitöötlemise Kombinaadi kesklabori juhataja. Aastatel 1968–1982 oli ta Kohtla-Järve Põlevkivi Teadusliku Uurimise Instituudi teadusvaldkonna asedirektor, aastatel 1982–1999 instituudi direktor. Ta oli ainulaadse kõrgtõhusa bensoehappe saamise tootmisviisi autor. Tema leiutise alusel ehitati Kohtla-Järvele bensoehappe tehas. 1977. aastal valiti ta Eesti NSV nafta- ja gaasitööstuse teaduslik-tehnilise ühenduse esimeheks. Ta oli Eesti Leiutajate Liidu ning Üleliidulise Leiutajate ja Ratsionalisaatorite Ühenduse liige, Kohtla-Järve linna teaduslik-tehnilise progressi ja majandusliku arendamise komisjoni esimees. Ta oli üle 60 leiutise autor. Tal on erinevates teadusväljaannete ilmunud 58 artiklit. 1980 Eesti NSV teeneline leiutaja 1986 Rahvaste Sõpruse orden 1991 Akadeemik Paul Kogermani mälestusmedal . [1] "Akadeemik Paul Kogermani mälestusmedal". Originaali arhiivikoopia seisuga 10. juuni 2007. Vaadatud 15. veebruaril 2014. Põlevkivi Teadusliku Uurimise Instituudi arhiiv. Ajakiri Oil Shale. Vol.14, No.4, p. 631-632, 1997 (ISSN 0208-198X).
Iguanognathus

Iguanognathus on maoperekond. Perekonda Iguanognathus klassifitseeritakse roomajate andmebaasis üksainus maoliik: Iguanognathus werneri Boulenger, 1898. Neid võib kohata Sumatral. Peter Uetz & Jakob Hallermann,Iguanognathus Roomajate andmebaas veebiversioon (vaadatud 15.02.2014) (inglise keeles) Sissekanne IUCN-is Sissekanne roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Iguanognathus werneri seisuga 15.02.2014.
Toxicocalamus

Toxicocalamus on maoperekond. Perekonda Toxicocalamus klassifitseeritakse roomajate andmebaasis järgmised maoliigid: Toxicocalamus buergersi (Sternfeld, 1913) Toxicocalamus grandis (Boulenger, 1914) Toxicocalamus holopelturus McDowell, 1969 Toxicocalamus longissimus Boulenger, 1896 Toxicocalamus loriae (Boulenger, 1898) Toxicocalamus mintoni Kraus, 2009 Toxicocalamus misimae McDowell, 1969 Toxicocalamus pachysomus Kraus, 2009 Toxicocalamus preussi (Sternfeld, 1913) Toxicocalamus spilolepidotus McDowell, 1969 Toxicocalamus stanleyanus Boulenger, 1903. Neid võib kohata Paapua Uus-Guineas. Perekonda Toxicocalamus liigitatud maod on inimeste suhtes mürkmaod, kuna nende hammustus võib kerge kuni keskmise astmega mürgistusseisundeid esile kutsuda. Peter Uetz & Jakob Hallermann, Toxicocalamus Roomajate andmebaas veebiversioon (vaadatud 15.02.2014) (inglise keeles) Sissekanne AWD-s Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Sissekanne veebisaidil Wikispecies Sissekanne WoRMS-is Selles artiklis on kasutatud prantsuskeelset artiklit fr:Toxicocalamus seisuga 15.02.2014.
Kilpkobra

Kilpkobra (Aspidelaps) on maoperekond. Kilpkobrade perekonda klassifitseeritakse roomajate andmebaasis järgmised maoliigid: Aspidelaps lubricus (Laurenti, 1768) Aspidelaps scutatus (Smith, 1849). Neid võib kohata Lõuna-Aafrikas. Kilpkobrade perekonda liigitatud maod on inimeste suhtes mürkmadudeks liigitatavad, kuna nende hammustus võib kerge, kohati raske (surmaga lõppev), astmega mürgistusseisundeid esile kutsuda. Loomade elu 5:303. Peter Uetz & Jakob Hallermann, Aspidelaps Roomajate andmebaas veebiversioon (vaadatud 15.02.2014) (inglise keeles) J. Descotes,Human Toxicology, lk 779, 1996, Elsevier Science, ISBN 0 444 81 557 0, Google'i raamat veebiversioon (vaadatud 15.02.2014) (inglise keeles) Sissekanne AWD-s Sissekanne Catalogue of Life-s Sissekanne NCBI-s Sissekanne Roomajate andmebaasis Sissekanne SITI-s Sissekanne saidil Wikispecies Selles artiklis on kasutatud prantsuskeelset artiklit fr:Aspidelaps seisuga 15.02.2014.
Ebaaspiid

Ebaaspiid (Aspidomorphus) on maoperekond. Ebaspiidide perekonda klassifitseeritakse roomajate andmebaasis järgmised maoliigid: Aspidomorphus lineaticollis (Werner, 1903) Aspidomorphus muelleri (Schlegel, 1837) Aspidomorphus schlegeli (Günther, 1872). Neid võib kohata Uus-Guineas. Loomade elu 5:297. Peter Uetz & Jakob Hallermann, Aspidomorphus Roomajate andmebaas veebiversioon (vaadatud 15.02.2014) (inglise keeles) Sissekanne AWD-s Sissekanne Catalogue of Life'is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Aspidomorphus seisuga 15.02.2014.
Austrelaps

Austrelaps on maoperekond. Perekonda Austrelaps klassifitseeritakse roomajate andmebaasis järgmised maoliigid: Austrelaps labialis (Jan, 1859) Austrelaps ramsayi (Krefft, 1864) Austrelaps superbus (Günther, 1858). Neid võib kohata Austraalias. Perekonda Austrelaps liigitatud maod on inimeste suhtes mürkmadudeks liigitatavad, kuna nende hammustus võib raske astmega mürgistusseisundeid esile kutsuda. Peter Uetz & Jakob Hallermann, Austrelaps Roomajate andmebaas veebiversioon (vaadatud 15.02.2014) (inglise keeles) J. Descotes,Human Toxicology, lk 779, 1996, Elsevier Science, ISBN 0 444 81 557 0, Google'i raamat veebiversioon (vaadatud 15.02.2014) (inglise keeles) Sissekanne AWD-s Sissekanne Catalogue of Life'is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Austrelaps seisuga 15.02.2014.
Brachyurophis

Brachyurophis on maoperekond. Perekonda Brachyurophis klassifitseeritakse roomajate andmebaasis järgmised maoliigid: Brachyurophis approximans (Glauert, 1954) Brachyurophis australis (Krefft, 1864) Brachyurophis fasciolatus (Günther, 1872) Brachyurophis incinctus (Storr, 1968) Brachyurophis morrisi Horner, 1998 Brachyurophis roperi (Kinghorn, 1931) Brachyurophis semifasciatus (Günther, 1863). Neid võib kohata Austraalias. Peter Uetz & Jakob Hallermann,Brachyurophis Roomajate andmebaas veebiversioon (vaadatud 15.02.2014) (inglise keeles) Sissekanne NCBI-s Sissekanne Roomajate andmebaasis Selles artiklis on kasutatud prantsuskeelset artiklit fr:Brachyurophis seisuga 15.02.2014.
Opera Nazionale Balilla

Opera Nazionale Balilla, lühendatult ONB või lihtsalt Balilla oli Itaalia Fašistliku Partei paramilitaarse kallakuga noorteorganisatsioon 1926–1937. ONB moodustati 3. aprillil 1926 skaudiliikumise eeskujul noorte füüsilise ja moraalse kasvatamise eesmärgil. Sarnasel moel noortetegevust organiseeriti tegelikult juba pärast 1922. aastat, kui Benito Mussolini tuli Itaalias võimule. Organisatsiooni eeskujuks oli Genova poiss Giovan Battista Perasso, kes võitles 18. sajandil Habsburgide vägede vastu ja patriotism tugines Itaalia võitudele 1. maailmasõjas. 1927 likvideeriti Itaalias ühtlasi teised noorteorganisatsioonid, sealhulgas skautlus ja pioneeriliikumine. Teatud määral tohtis tööd jätkata vaid katoliku kiriku noorteorganisatsioon. Peagi sai ONB eeskujuks ka Saksamaal Hitlerjugendi loomisel. Organisatsioon liikmed kasutasid harjutustel sageli spetsiaalseid relvi või relvamakette Figli della Lupa. Neist püüti kasvatada partei uusi liikmeid ja sõjamehi. 1937 pärast tagasilööke sõjakäikudel otsustati noorteorganisatsioon reorganiseerida ja nimetati ümber Gioventù Italiana del Littorioks (Itaalia Littorio Noored). Organisatsiooni liikmeskond jagunes põhiosas: Balilla (poisid) ja Piccole Italiane (tüdrukud) – 8–14 a Avanguardisti (poisid) ja Giovani Italiane (tüdrukud) – 14–18 a Marionetto - merendussuund. Lisaks oli vahepeal nooremate liikmete nimetuseks Noored Hundid.
Herbert Blöcker

Herbert Blöcker (1. jaanuar 1943 Schleswig-Holstein – 15. veebruar 2014) oli saksa ratsutaja. 1992. aasta suveolümpiamängudel Barcelonas sai ta individuaalses ratsutamises Feine Damel hõbeda ja võistkondlikus ratsutamises samal hobusel pronksi.